钦定古今图书集成/方舆汇编/职方典/第1157卷 > 《襄阳浣妇行》前人
## 钦定古今图书集成/方舆汇编/职方典/第1157卷 > 《襄阳浣妇行》前人

“彼谁者妪？无家浣衣。新寡寒贱，鬓发霜飞。体无完衣，
十日九饥。态度则殊，辨是知非。”妪立答言：“妾襄宫女。
少小入宫，荷主怜顾。四十始出，嫁为民妇。灌田采薪，
奄就贫窭。舞裳绽污，形容改故。夫死男孺，藜藿靡救。
妪咽复言。侍襄及献，几三十年。王有义辞，皇嘉特宣。
父子俱觐，妃嫔如烟。钿茀载路，龙旗飘翩。御史络绎”，
珍车。班班汉岘同清，天歌播焉，衮舄南还，层城言言。
《鸟春》日妍，桂宫有延。杰臣觞寿，玉娥奉筵。王既捐世，
变来罔度。闻见骇异，古殿寂寞。妪勿更言，万类咸尔。
厥亦天道，安之则已。